Iraklio (krajská jednotka)

Iraklio () je jedna zo štyroch krajských jednotiek na gréckom ostrove Kréta. 

Hlavným mestom je  Iraklio, ďalšie veľké mestá sú Limenas Chersonisu,  Malia a Matala. Krajská jednotka hraničí s Lasithi na východe a s Rethymnom na západe. Poľnohospodárstvo využíva hlavne strednú časť územia, planinu Messara a potom severnú časť pri pobreží a v údoliach. Vrchy dominujú zvyšku územia, najmä v južnej časti. Hlavné pohoria sú pohoria Ida na západe a Asterusia na juhu.  Severné pobrežie obmýva Krétske more a na juhu je Líbyjské more. Ku krajskej jednotke patrí aj ostrov Dia, ktorý leží severne od mesta Iraklio.

Klíma je tu teplá až horúca. Výnimkou sú pohoria, kde býva mierne až chladné zimné obdobie.

Dejiny
Na území krajskej jednotky sa nachádza množstvo významných neolitických a minojských sídiel, z ktorých sú najznámejšie palácové komplexy Knóssos a Faistos.  Najbohatšie sú nálezy minojskej kultúry, hlavne z obdobia rozkvetu medzi rokmi 2000 a 1600 pred Kr., aj keď obe  archeologické náleziská boli osídlené už v neolite.

Medzi dôležité staroveké mestá patria:
Knóssos
Faistos
Malia
Gortys 
Tylissos

Administratívne delenie
Krajská jednotka Iraklio sa delí na osem obcí (gr. j.č. dimos). Sú to (číslo pozri na mape v infoboxe):

 1 – Iraklio
 2 – Archanes-Asterusia
 3 – Viannos
 4 – Gortyna 
 5 – Malevizi
 6 – Minoa Pediada
 7 – Festos
 8 – Chersonisos

Vznik krajskej jednotky
Okres (gr. nomos) Iraklio bol zriadený v roku 1915 po pripojení Kréty k zvyšku Grécka.
V roku 2011 bola na základe Kallikratovej vládnej reformy z bývalého okresu Iraklio vytvorená krajská jednotka Iraklio. Okres mal rovnaké územie ako súčasná krajská jednotka. Reformou boli reorganizované aj obce – pozri nasledujúcu tabuľku.

Provincie 

Historicky sa okres (gr. nomos) delil na tieto provincie (iný preklad: eparchie; gr. j.č. eparchia):
Pyrgiotissa
Kenurgio
Malevizi
Temenos
Pediada
Monofatsi
Viannos

Doprava
Diaľnica A90/E65, SZ, Cen., V, SV
GR-97
GR-99

Významné osobnosti
 El Greco - (prezývka v stredovekej kastílčine s významom "Grék") vlastným menom Dominikos Theotokopulos, je svetoznámy maliar, sochár a architekt. Narodil sa v roku 1541 v Fodele pri meste Iraklio a zomrel 7. apríla 1614 v Tolede.
Nikos Kazantzakis sa narodil v dedinke Varvaro (premenovanej v roku 1965 na Myrtia)  Obec, v ktorej sa táto dedinka nachádza, nesie jeho meno.

Referencie

Iné projekty 

Krajské jednotky v Grécku
Kréta